ઉપરવાસમાં અનાધાર વરસાદના કારણે દક્ષિણ ગુજરાતની મોટા ભાગની નદીઓમાં નવા નીરની આવક થઈ છે. જ્યારે કેટલીક નદીઓ બે કાંઠે અને ભયજનક સપાટીએ વહી રહી છે. ઢાઢર નદી બે કાંઠે વહી રહી છે. તો વલસાડની ઔરંગા નદીએ ભયજનક સપાટી વટાવી છે. તેવી જ રીતે નવસારીમાં વરસાદથી અંબિકા નદીના કારણે કાંઠાના વિસ્તારોમાં એલર્ટ જાહેર કરાયું છે. ઢાઢર નદી કિનારે આવેલું ક્ધટેશ્વર ગામ વિખૂટું પડી ગયું છે. વલસાડના ધરમપુર પાસેના ઓજરપાડામાં એલર્ટ જાહેર કરાયું. તંત્રને સાબદું રહેવા આદેશ આપવામાં આવ્યાં છે. દક્ષિણ ગુજરાતમાં છેલ્લા કેટલાક સમયથી અનાધાર વરસાદ વરસી રહ્યો છે. જેના કારણે મોટાભાગની નદીઓએ ભયજનક સપાટી વટાવી છે. સંખેડા તાલુકા સહિત ઉપરવાસમાં ભારે વરસાદને પગલે ઢાઢર નદી બે કાંઠે થઈ છે. નદીમાં પાણીની આવક વધતા હાલ ઢાઢર નદી કિનારે આવેલું ક્ધટેશ્વર ગામ વિખૂટું પડી ગયું છે. ક્ધટેશ્વર ગામેથી બહાર નીકળવા માટે ગામની બીજું બાજુએ નવો રસ્તો બનેલો છે. પણ એ રસ્તા ઉપર પણ નાળા ઉપર પાણી ફરી વલવાના કારણે એ રસ્તે પણ અવર જવર શક્ય નથી. જેથી હાલમાં આ ગામ વિખૂટું પડી ગયા જેવી સ્થિતિ સર્જાઈ છે. ગામમાં જવાનો રસ્તો બંધ થતાં વિદ્યાર્થીઓને શાળાએ જવાની પણ સમસ્યા સર્જાઇ છે. હજી સુધી આ ગામ નજીક સરકારી તંત્ર સુદ્ધા પહોંચ્યું નથી. ડિઝાસ્ટર શાખા દ્વારા આ બાબતે કોઈ એલર્ટ સુદ્ધા જાહેર કરાયુ નથી.